**NOVIČKA – JESENSKA ŠOLA STANDARDIZACIJE 2024**

Standardi so že od nekdaj sinonim za kakovost. Če je nekaj narejeno v skladu s standardom, zaupamo, da je kakovostno, učinkovito in varno za uporabo. Redko pa se vprašamo, kako se doseže ta kakovost, učinkovitost in varnost ter kdo namesto nas za to poskrbi.

Slovenski inštitut za standardizacijo (SIST) je slovenski nacionalni organ, ki skrbi za pripravo in sprejemanje neobveznih standardizacijskih dokumentov ter zastopa interese Slovenije v mednarodnih (ISO in IEC) in evropskih (CEN, CENELEC, ETSI) organizacijah, kjer je polnopravni član. Osnovne dejavnosti SIST vključujejo standardizacijo, kontaktno točko, odbor SME za mala in srednja podjetja, izobraževanje in seminarsko dejavnost, prodajo standardov ter založništvo.

Vse o našem poslanstvu, delu, pomenu vpetosti v nacionalno, evropsko in mednarodno okolje ter še več bomo predstavili na letošnji Jesenski šoli standardizacije, ki bo potekala 13. in 14. novembra 2024 na Fakulteti za elektrotehniko. Osrednja tematika letošnje jesenske šole bo **KAKOVOST**, namenjena pa bo študentom vseh fakultet.

Drugi dan jesenske šole bo namenjen predstavnikom podjetij, ki bodo spregovorili o svojem delu in vpetosti standardov v njihove procese. Udeleženci bodo lahko spoznali te strokovnjake osebno ter iz prve roke pridobili informacije, ki jih zanimajo. Ponosni smo, da smo uspeli povabiti predstavnike tako mladih in prodornih podjetij kot tudi tistih z dolgoletno tradicijo in izjemnimi uspehi.

Ob zaključku jesenske šole bomo izvedli tudi kviz, kjer bomo izbrali nova ambasadorja standardizacije za leto 2025.

Okvirni program:

**DAN 1: 13. 11. 2024 – TEORETIČNI DEL**

15.00–15.10 Pozdravni nagovor: dr. Marko Topič, dekan UL FE

15.10–15.30 Uvodni nagovor: prof. dr. Janko Drnovšek

15.30–15.40 Uvodni nagovor: mag. Marjetka Strle Vidali

15.40–16.10 Delavnica 1: Predstavitev in vloga SIST

16.10–16.40 Delavnica 2: Prednosti sodelovanja in vrste dokumentov

16.40–17.00 Odmor

17.00–17.30 Delavnica 3: Standardi in predpisi

17.30–18.00 Delavnica 4: Sklicevanje na standarde

18.00–18.30 Delavnica 5: Dostop do standardov

**DAN 2: 14. 11. 2024 – PRIMERI DOBRIH PRAKS**

14.30–15.00 Predstavitev Hane in Erika, mladih ambasadorjev standardizacije za leto 2024

15.00–15.30 ETI Elektroelement, d. o. o. (TBC)

15.30–16.00 Renishaw tehnični inženiring, d. o. o.

16.00–16.30 Petrol, Slovenska energetska družba, d. d.

16.30–17.00 Elaphe pogonske tehnologije, d. o. o.

17.00–17.30 Ensol 360 Inženiring in proizvodnja, d. o. o.

17.30–18.00 MESI, razvoj medicinskih naprav, d. o. o.

18.00–18.30 Obisk LMK (dr. Gaber Begeš, dr. Igor Pušnik)

18.30–18.40 Izbira novih mladih ambasadorjev standardizacije za leto 2025

18.40–18.50 Podelitev certifikatov in nagrad

18.50 Mreženje in pogostitev

Vabljeni, da se nam pridružite in skupaj z nami odkrivate svet standardizacije!